Monitoring

A projekt során a monitoring tevékenységek folyamatosan zajlottak. A projekt management monitoringjának fő fórumai a partnertalálkozók voltak, a szakmai tevékenységek monitoringjának fő eszközei pedig az értékelőlapok, illetve a szóbeli értékelések a partnerszervezetek vezetői részéről.

Az első partnertalálkozón a partnerek megegyeztek a kommunikációs stratégiában, a partnerek közötti feladatmegosztásban és a képzési tevékenységekkel kapcsolatos részletekben, melyeket a későbbi partnertalálkozókon értékeltünk, és amennyiben szükség volt rá, módosítottunk. Ezeken a találkozókon a partnerszervezetek vezetői és vezető szakemberei vettek részt, és a találkozók során a projekt management, a kommunikáció, a szervezés és lebonyolítás területeivel kapcsolatban folyamatosan egyeztettünk.

A képzési tevékenységek (C1-C4) szakmai tervezése a pályázat alapján az első és második partnertalálkozón zajlott, ezek értékelése pedig – a képzési modulok után a résztvevők által kitöltött értékelőlapok alapján – a második, illetve harmadik partnertalálkozón. Az értékelőlapokat a projekt manager dolgozta ki, és ismertette a partnerek képviselőinek, és a kitöltött értékelőlapokat is ő összesítette és ismertette a partnertalálkozókon.

A képzések után kitöltött értékelőlapok egyrészt a képzések szakmai tartalmára kérdeztek rá, másrészt a szervezés és lebonyolítás minőségére. A kérdőívek mindig tartalmaztak kérdést azzal kapcsolatban, min változtatnának a résztvevők, miről hallanának többet stb. Az ezekre a kérdésekre adott válaszokat a képzések szervezői figyelembe vették a következő modul tervezésénél. A szervezéssel, kommunikációval kapcsolatban a résztvevők minden képzési tevékenység esetében elégedettek voltak, így ezen nem kellett jelentősen változtatni.

A képzések során minden nap a program végén az aznap hallottakkal/tapasztaltakkal kapcsolatban lehetőséget biztosítottunk a résztvevőknek a véleménynyilvánításra (reflexiós körök), így folyamatos visszajelzést kaptunk tőlük, elsősorban a szakmai tartalomra vonatkozóan, és természetesen az egyes előadások/látogatások alkalmával is természetesen lehetőség volt kérdéseket feltenni, illetve kommentálni.

Az egyes képzési tevékenységek végén a képzést vezető dán szakemberek is részt vettek a szóbeli értékelésben, így nemcsak a résztvevők, hanem ők is véleményezhették a lezajlott tréninget.

Az utolsó képzési tevékenység végén a résztvevők a képzés egészére vonatkozó értékelőlapot is kitöltöttek.

Az utolsó partnertalálkozó alkalmával az egész projektet értékelték a partnerszervezetek vezetői. A szóbeli értékelés fő elemeit a találkozóról készült beszámoló tartalmazza. Szintén ezen a találkozón ellenőriztük a disszeminációs feladatok tervezését és előrehaladását, illetve a projektanyagok rendszerezésének és honlapokra való feltöltésének folyamatát.

A projekt zárásakor a partnerszervezetek vezetői írásos értékelést nyújtottak be. A projekt képzési tevékenységeit irányító és levezető dán szakemberektől szintén írásos értékelést kértünk. Ezek a dokumentumok feltöltésre kerültek a megadott felületre.